Document ID: 32012R0570

KOMISJONI MÄÄRUS (EL) nr 570/2012,
28. juuni 2012,
millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses bensoehappe ja bensoaatide (E 210-213) kasutamisega alkoholivabades veinides
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3 ja artikli 30 lõiget 5,
ning arvestades järgmist:
(1)
Määruse (EÜ) nr 1333/2008 II lisas on sätestatud toidus kasutada lubatud lisaainete Euroopa Liidu loetelu ja kõnealuste lisaainete kasutamise tingimused.
(2)
Seda loetelu võib muuta Euroopa Parlamendi ja nõukogu 16. detsembri 2008. aasta määruses (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, osutatud menetluse kohaselt (2).
(3)
Vastavalt määruse (EÜ) nr 1331/2008 artikli 3 lõikele 1 võib Euroopa Liidu toidu lisaainete loetelu ajakohastada kas komisjoni algatusel või vastava taotluse saamisel.
(4)
On esitatud taotlus lubada bensoehapet ja bensoaate (E 210-213) kasutada säilitusainena alkoholivabades veinides ning see taotlus on tehtud kättesaadavaks ka liikmesriikidele.
(5)
Alkoholivabu veine toodetakse alkoholi eemaldamise teel veinist pärast fermentatsiooni. Et vältida teisest fermentatsiooni pudelis, kasutatakse sorbiinhapet ja sorbaate (E 200-203), millele peab järgnema pastöriseerimine. Pastöriseerimine aga muudab ja halvendab toote looduslikke puuviljaaroome ja -lõhnu. Bensoaatide lisamisel on sünergiline toime sorbaatidele, mis võimaldab paremat säilitamist ja vähendab pastöriseerimise vajadust.
(6)
Alkoholivabu veine tutvustatakse ja turustatakse veini alternatiivina inimestele, kes on otsustanud loobuda alkohoolsete jookide tarbimisest. Nimetatud alternatiivide tarbimine ei asenda karastusjookide tarbimist. Seetõttu on kõnealusest uuest kasutusest tulenev lisakokkupuude bensoehappe ja bensoaatidega (E 210-213) piiratud ja ei vii toidu teaduskomitee poolt kehtestatud aktsepteeritava päevadoosi (3) ületamiseni. Seega on asjakohane anda luba kasutada bensoehapet ja bensoaate (E 210-213) alkoholivabade veinide säilitamisel.
(7)
Vastavalt määruse (EÜ) nr 1331/2008 artikli 3 lõikele 2 peab komisjon määruse (EÜ) nr 1333/2008 II lisas sätestatud Euroopa Liidu toidu lisaainete loetelu ajakohastamiseks küsima Euroopa Toiduohutusameti arvamust, välja arvatud juhul, kui kõnealune ajakohastamine tõenäoliselt ei mõjuta inimeste tervist. Kuna loa andmine bensoehappe ja bensoaatide (E 210-213) kasutamiseks alkoholivabade veinide säilitamisel kujutab endast kõnealuse loetelu ajakohastamist, mis tõenäoliselt ei mõjuta inimeste tervist, puudub vajadus küsida Euroopa Toiduohutusameti arvamust.
(8)
Vastavalt komisjoni 11. novembri 2011. aasta määruse (EL) nr 1129/2011 (millega muudetakse Euroopa Parlamendi ja nõukogu määruse (EÜ) nr 1333/2008 II lisa ja kehtestatakse Euroopa Liidu toidu lisaainete loetelu) (4) üleminekusätetele kohaldatakse II lisa, milles on sätestatud Euroopa Liidu loetelu toidus kasutada lubatud lisaainetest ja kõnealuste lisaainete kasutustingimused, alates 1. juunist 2013. Et võimaldada bensoehapet ja bensoaate (E 210-213) kasutada alkoholivabades veinides enne nimetatud tähtaega, tuleb kõnealusele toidu lisaainele määrata varasem kohaldamiskuupäev.
(9)
Seega tuleks määruse (EÜ) nr 1333/2008 II lisa vastavalt muuta.
(10)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1333/2008 II lisa muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. juuni 2012

Labels: 0
3
17